CELEX: C2004/262/70
Language: et
Date: 2004-10-23 00:00:00
Title: Kohtuasi T-293/04: Guy Tachelet 9. juuli 2004 hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/37
            
         Guy Tachelet 9. juuli 2004 hagi Euroopa Ühenduste Komisjoni vastu
   (Kohtuasi T-293/04)
   (2004/C 262/70)
   Kohtuasja menetluse keel: prantsuse
   Guy Tachelet, elukoht Rijmenam (Belgia), esitas 9. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Nicolas Lhöest, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada ametisse nimetava asutuse 2. septembri 2004. aasta otsus, mis puudutab järgmist:
               
                           —
                        
                        
                           komisjon ei ole määranud hagejale teenistusse astumisel 48 kuu eest staažilisa tema palgaastmes;
                        
                     
                           —
                        
                        
                           komisjon pole jätkanud hageja teenistuskarjääri arengut ning pole edutanud teda kiiremini astmele B3 ning vajadusel astmele B2 (muudetuna B*8);
                        
                     
                           —
                        
                        
                           komisjon pole teostanud isiku teenete võrdlevat analüüsi edutamistel, millest alates hageja teened vastasid astmele B3;
                        
                     
         
               —
            
            
               vajadusel tühistada ametisse nimetava asutuse 16. märtsi 2004 selgesõnaline otsus, mis jättis hageja kaebuse (R/714/03) rahuldamata;
            
         
               —
            
            
               juhul, kui ei ole võimalik hageja palgaastet tõsta, kohustada kostjat maksma kahjutasu, mille esialgne summa on 125 000 eurot;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   1995. aasta oktoobris palgaastme B5 järgus 3 teenistusse võetud hageja ei nõustu ametisse nimetava asutuse otsusega, milles kinnitati ülevaatamise tulemusena tema klassifikatsiooniks palgaastme B4 järgu 3 asemel palgaastme B4 järk 2 ning milles otsustati mitte tõsta tema ametiastet ning mitte teostada isiku teenete võrdlevat analüüsi edutamistel, millest alates hageja teened vastasid astmele B3.
   Hageja toetub oma väidetes järgmistele põhjendustele:
   
               —
            
            
               mis puudutab staažilisa palgaastmes teenistusse astumise hetkel, siis rikutud on komisjoni 6. juuni 1973. aasta ja 1. septembri 1983. aasta otsuseid teenistusjärgu ning palgaastme määramise nõuete kohta teenistusse nimetamisel, Euroopa Ühenduste ametnike personalieeskirjade artikli 5 lõiku 3 ning võrdse kohtlemise põhimõtet, samuti haldusaktide põhjendamise kohustust.
            
         
               —
            
            
               ametiastme tõstmisest keeldumisega on rikutud Euroopa Ühenduste ametnike personalieeskirjade artikli 5 lõiku 3 ja artiklit 45.